laion/Wikipedia-Exotic huggingface dataset:
ახალციხისა და ტაო-კლარჯეთის ეპარქია

ახალციხისა და ტაო-კლარჯეთის ეპარქია — ეპარქია სამხრეთ საქართველოში, ისტორიული სამცხე-საათაბაგოს ტერიტორიაზე მდებარეობს. იგი მოიცავს: ახალციხის, ადიგენისა და ასპინძის მუნიციპალიტეტებს. საისტორიო ტრადიციის თანახმად, საქართველოს ტერიტორიაზე პირველი საეპისკოპოსო კათედრა სწორედ ამ მხარეში დაუარსებია წმინდა მოციქულს, ანდრია პირველწოდებულს. კომუნისტური მმართველობის დროს აქ ჩაკვდა საეკლესიო ცხოვრება, მხოლოდ 1979 წელს საქართველოს კათოლიკოს-პატრიარქის ილია II-ის ლოცვა-კურთხევით გახდა შესაძლებელი ახალციხისა და მესხეთ-ჯავახეთის ეპარქიის დაარსება ყოფილი აწყურისა და კუმურდოს ეპარქიების ბაზაზე. აღდგენილი ეპარქიის მეთაურობა დაევალა ჯერ ეპისკოპოს ქრისტეფორეს, შემდეგ ეპისკოპოს ამბროსის (ქათამაძე), რომლის შემდეგ სამწყსოს მეთაურობდა ეპისკოპოსი ანანია (ჯაფარიძე). აღნიშნული სახელწოდება ეპარქიამ 1995 წლის აპრილამდე შეინარჩუნა. შემდეგ მესხეთ-ჯავახეთის ეპარქია გაიყო და ჩამოყალიბდა ახალციხისა და ბორჯომ-ახალქალაქის ეპარქიები. ახლად ჩამოყალიბებული ახალციხის ეპარქიის მღვდელმთავრად დაინიშნა ეპისკოპოსი სერგი (ჩეკურიშვილი) (1995-1997 წწ.), 1998 წლიდან ეპარქიას მართავდა ეპისკოპოსი ნიკოლოზი (ფაჩუაშვილი), ხოლო 1999 წლიდან ეპარქიის მმართველი მღვდელმთავარია მიტროპოლიტი თეოდორე ჭუაძე. 2002 წლის 17 ოქტომბრიდან წმიდა სინოდის გადაწყვეტილებით ეპარქია აერთიანებს ტაო-კლარჯეთსა და ლაზეთს, რომლებიც ამჟამად საქართველოს აღარ ეკუთვნის. ახალციხისა და ტაო-კლარჯეთის ეპარქიას აღმოსავლეთიდან ესაზღვრება ახალქალაქისა და კუმურდოს, ბორჯომისა და ბაკურიანის, დასავლეთიდან სხალთის, ჩრდილოეთიდან ვანი–ბაღდათის, შემოქმედის და მარგვეთისა და უბისის ეპარქიები, სამხრეთიდან კი ესაზღვრება თურქეთი. საქართველოს ეპარქიები „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013 ახალციხისა და ტაო-კლარჯეთის ეპარქია ახალციხისა და ტაო-კლარჯეთის ეპარქია
მიუნხენის მეტროპოლიტენი

მიუნხენის მეტროპოლიტენი (გერმ U-Bahn München) — მიუნხენის ელმავალი ქალაქ მიუნხენსა და მიუნხენის რეგიონში საზოგადოებრივი ტრანსპორტის ერთ-ერთი უმნიშვნელოვანესი სახეობაა. მეტროპოლიტენი 1971 წელს გაიხსნა და დღეისათვის 103,1 კმ სიგრძის ხაზებზე 96 სადგურია განთავსებული. სადგურთა სიმჭიდროვე ერთ სულ მოსახლეზე მსოფლიოში ყველაზე მაღალია. სადგურების ლიფტებითა და ესკალატორებით ასპროცენტიანი აღჭურვილობის, ასევე გადასაჯდომი სადგურების კარგად გათვლილი სისტემის წყალობით მიუნხენის მეტროპოლიტენი ევროპაში ერთ-ერთი ყველაზე კომფორტულია. ჯერ კიდევ 1905 წელს შეიქმნა გეგმა მიწისქვეშა რკინიგზის აშენებისა ცენტრალური სადგურიდან აღმოსავლეთის სადგურამდე, დაახლოებით იმავე მანძილზე, სადაც დღეს მიუნხენის S-Bahn გადის, ასევე ძველი ქალაქის გარშემო წრიული განშტოებისა. თუმცა, იმ წლებში ეს გეგმები ცოტა ამბიციურად ჟღერდა მოსახლეობის სიმცირის გამო. იმხანად ნახევარმილიონიანი ქალაქის მოსახლეობის ტრანსპორტირებისთვის საქალაქო ტრამვაიც საკმარისი იყო, ასე რომ, იდეები მიივიწყეს. მიუნხენის მეტროპოლიტენის გახსნა 1972 წლის მიუნხენის ოლიმპიურ თამეშებს მოუსწრეს. ხაზების 90% მიწისქვეშ გადის. ხაზები ნომრებითა და ფერებით განირჩევა (U1-U6). ხაზები U1-U2, U3-U6, U4-U5 ქალაქის ცენტრში საერთო გზებს გამოიყენებს, ამიტომაც, მეტროს სქემა სამხაზიან ტარს ჰგავს ბოლოში ჩანგლებით. მეტროში ტურნიკეტები არ დგას, ბილეთები აქტიურდება სადგურში შესვლისას, რაც კონტროლიორების მიერ მოწმდება. მეტროში 43 პუნქტი მოქმედებს დეფიბრელატორებით — აპარატებით გულის გაჩერების შემთხვევაში პირველადი დახმარების აღმოსაჩენად. მატარებლების სიჩქარე საათში 80 კმ-ს შეადგენს. მიუნხენის მეტროში სტანდარტული 1435 მმ-იანი ლიანდაგი გამოიყენება. კვება გვერდით ცაყენებული მესამე რელსიდან მიეწოდება. გრიუნე-კარტა (თვიური ბილეთი) - 45 ევრო. Streifenkarte - (შტრაიფენ-კარტა, ათჯერადი ბილეთი) - 12,00 ევრო. ერთჯერადი ბილეთი მეტროპოლიტენების სია MVG — მიუნხენის მეტროს მაექსპლუატირებელი ფირმა მიუნხენის რეგიონის სატარიფო კავშირი მიუნხენის მეტროპოლიტენი საიტზე urbanrail.net (ინგლ) დაარქივებული 2009-09-28 საიტზე Wayback Machine. მიუნხენის მეტროპოლიტენის ფოტოები (ინგლ)
მარსელის მეტროპოლიტენი

მარსელის მეტროპოლიტენი — მეტროპოლიტენის ხაზების სისტემა მარსელში; საფრანგეთი. გაიხსნა 1977 წლის 22 ნოემბერს. შედგება ორი ხაზისგან, რომლებზეც 31 სადგურია განთავსებული. ხაზების საერთო სიგრძე 22.7 კმ შეადგენს, ამათგან 15,6 მიწისქვეშაა. სისტემას კომპანია Régie des transports de Marseille (RTM) ემსახურება. მარსელის მეტროპოლიტენის ორი ხაზი მხოლოდ ნომრებით აღინიშნება. ხაზები ერთმანეთს ორჯერ კვეთს. გადასაჯდომი სადგურებია: „კასტელანი“ (ფრ Castellane) და „სან-შარლი“ (ფრ. St. Charles). ამ უკანასკნელზე რკინიგზის მატარებელზე გადასაჯდომიც არის. სამი სადგურიდან კი ხერხდება ტრამვაის ხაზზე გადაჯდომა. მეტროპოლიტენების სია ოფიციალური საიტი Régie des transports de Marseille მარსელის მეტროპოლიტენი UrbanRail.net-ზე დაარქივებული 2008-04-04 საიტზე Wayback Machine.
ანკარის პროვინცია

ანკარის პროვინცია (თურქ. Ankara ili) — პროვინცია (ილი) ცენტრალურ თურქეთში. ადმინისტრაციული ცენტრი – დედაქალაქი ანკარა. აღმოსავლეთით ესაზღვრება ქირშეჰირის და ქირქკალეს, ჩრდილოეთით – ჩანქირის და ბოლუს, დასავლეთით ესქიშეჰირის, სამხრეთით – კონიისა და აქსარაის პროვინციები. მოსახლეობა 4 007 ათ. ადამიანი (2000), მოსახლეობის უმეტესობა ცხოვრობს ანკარაში და მის გარეუბანში (3 203 ათ. ადამიანი). თურქეთის რეგიონები თურქეთის პროვინციები თურქეთის რაიონები Province of ANKARA ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a>
შუქი მოვიდა

შუქი მოვიდა — 2000-იანი წლების დასაწყისის ქართულ-ფრანგული პანკ-ჯგუფი. მისი შემქმნელი და მთავარი იდეოლოგი წარმოშობით ფრანგი, ფრედი პაიანი იყო. მას ამ პროექტამდეც ჰყავდა საკუთარი ჯგუფი, მაგრამ საქართველოში შექმნილმა ახალმა სიმღერებმა მას განსაკუთრებული პოპულარობა მოუტანა. სიმღერების გამოცემა დაემთხვა საქართველოში პოლიტიკურ-ეკონომიკურ-სოციალური პრობლემების პერიოდს, რაც მათში აისახა. ჯგუფის სიმღერები უშუალოდ ეხებოდა ენერგოკრიზისის წლებს და თანამედროვე ქართული რეალობისათვის დამახასიათებელ ელემენტებს - მობილურ ტელეფონებს, ნაყინს („მაროჟნი“), ხაჭაპურს, ენერგოდეფიციტს, სამარშრუტო ტაქსებს („მინიბუსის ზაზა“), ნავთის ქურებს („ტურბო“), სამგლოვიარო ტრადიციებს („რატომ წახვედი“) და ა.შ. მოგვიანებით, როდესაც ფრედი პაიანი საფრანგეთში დაბრუნდა, ჯგუფმა არსებობა შეწყვიტა. 2014 წელს ფრედი კიდევ ერთხელ ჩავიდა საქართველოში და ჯგუფმა გამართა რამდენიმე კონცერტი. ჯგუფის შემადგენლობაში შედიოდნენ: ფრედი პაიანი - ვოკალი, გიტარა დათო ხოსიტაშვილი - გიტარა გიორგი გობეჯიშვილი - ბას-გიტარა გურამ მაკალათია, ივან კაბაკოვი - დასარტყმელი საკრავები დისკოგრაფია შუქი მოვიდა (ალბომი, 2001) გულზე მოგეშვება (EP, 2003) ვიდეო მინიბუსის ზაზა (მუსიკალური ვიდეო პირველი ალბომიდან) ჟიგულის კაცი (მუსიკალური ვიდეო პირველი ალბომიდან) ვირტუალური გაზეთი ანარეკლი - ინტერვიუ ფრედისთან ↑ „მაროჟნი“ ფრედი პაიანის YouTube-ის გვერდზე ↑ „მინიბუსის ზაზა“ - გამოსვლა მეიდანის ფესტივალზე (2014) ↑ „შუქი მოვიდა“ 21-ე საუკუნის თბილისშიც
შუქი მოვიდა (ალბომი)

შუქი მოვიდა — ჯგუფის შუქი მოვიდა სტუდიური ალბომი. იგი გამოვიდა 2001 წელს. ალბომის ტექსტები შეიცავენ ქართული 2000-იანი წლების რეალობისათვის დამახასიათებელ ელემენტებს, როგორიც არის სამარშრუტო ტაქსი, ნავთის ქურა და ენერგოკრიზისი. შუქი მოვიდა მინიბუსის ზაზა სიყვარულის სიმღერა ხაჭაპური კაქტუსი ჟიგულის კაცი ზღვა, სექსი, მზე მაროჟნი საფრანგეთი-საქართველო სოლეი ჯგუფის შესახებ
ამერიკის მართლმადიდებელი ეკლესია

ამერიკის მართლმადიდებელი ეკლესია (ინგლ. The Orthodox Church in America) — ავტოკეფალური, მართლმადიდებლური ეკლესია, უკავია მე-15 ადგილი მართლმადიდებელი ეკლესიის დიფტიქში. ეკლესიას 1975 წლის 10 აპრილს ავტოკეფალია მიანიჭა რუსეთის ეკლესიამ, არ სცნობს კონსტანტინოპოლის პატრიარქი. 2005 წლიდან მისი მწყემსმთავარი ატარებს წოდებას „მთავარეპისკოპოსი ვაშინგტონისა და ნიუ-იორკისა, მიტროპოლიტი სრულიად ამერიკისა და კანადისა“ (ინგლ. Archbishop of Washington and New York, Metropolitan of All America and Canada). მართლმადიდებელი ეკლესია არსებობს 1793 წლიდან, როდესაც ალასკაზე რუსეთის ეკლესიის სინოდმა მისია დააარსა, შემდეგ მეფის მთავრობამ ალასკა აშშ-ს მიჰყიდა, მისიის ცენტრმა გადაინაცვლა ჯერ სან-ფრანცისკოში, შემდეგ ნიუ-იორკში, იქ სადაც დღეს მისიის ცენტრია. 2002–2008 წწ ეკლესიას ხელმძღვანელობდა მიტროპოლიტი გერმანი, 2008 წლის 12 ნოემბრიდან ეკლესიის მეთაურია უნეტარესი იონა, ხოლო 2012 წლის 13 ნოემბრიდან ტიხონი. ავტოკეფალური მართლმადიდებელი ეკლესიები ამერიკის პატრიარქები ამერიკის მართლმადიდებელი ეკლესია
ქირქლარელის პროვინცია

ქირქლარელის პროვინცია (თურქ. Kirklareli ili) — პროვინცია (ილი) ჩრდილო-დასავლეთ თურქეთში, ისტორიულ–გეოგრაფიულ პროვინციაში, აღმოსავლეთ თრაკიაში, მარმარილოს ზღვის რეგიონში. ადმინისტრაციული ცენტრი – ქალაქი ქირქლარელი. აღმოსავლეთით ესაზღვრება შავი ზღვა, ჩრდილოეთით – ბულგარეთი, დასავლეთით ედირნე, სამხრეთით – თექირდაღი. ჩრდილო-დასავლეთიდან სამხრეთ–აღმოსავლეთისაკენ გადაჭიმულია მთიანი მასივი ისთრანჯი (უმ. მწვერვალი მაჰია – 1030 მ). მოსახლეობა 328 ათ. ადამიანი (2000), უდიდესი ქალაქიება: ქირქლარელი, ბაბაესკი და ლიულერბუღაზი. თურქეთის რეგიონები თურქეთის პროვინციები თურქეთის რაიონები Province of KIRKLARELI ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
პოლ ოკენფოლდი

პოლ ოკენფოლდი (Paul Oakenfold) (დ. 30 აგვისტო, 1963, ბრიტანეთი) — ბრიტანელი დიჯეი და ჩამწერი სტუდიის პროდიუსერი. 1987 წელს მეგობრებთან (ტრევორ ფანგი და იან სენტ პოლი) ერთად იბიცაზე, ესპანეთი, რამდენიმე თვის გატარების შემდეგ, საცეკვაო კლუბურ მუსიკაზე შეყვარებულებმა და იბიცას ხმების, იტალიური დისკოს, სოულისა და ჰაუზის გავლენით გამოუშვეს რამდენიმე დისკი (ჰეპი მანდეის - Pills 'n' Thrills and Bellyaches, შემდეგ რემიქსები U2, Massive Attack, Arrested Development, The Cure, Snoop Doggy Dogg, Simply Red, New Order, და The Shamen-თვის), რომელთა უმრავლესობა Perfecto Records სერიით გამოვიდა. ოკენფოლდის საქმიანობა ჩანაწერების გამოშვებით არ შემოიფარგლება, მას ასევე უამრავი მიქსი ეკუთვნის. დიჯეობას ოკენფოლდი მოზარდობიდან იწყებს, თუმცა გარკვეული პერიოდით ჯგუფ გრეის-ში ყოფნისას მას თავს ანებებს. შუა 1990-იანებში ისევ ბრუნდება, როგორც კლუბი კრიმის რეზიდენტი დიჯეი 1997-1999 წლებში. ამ პერიოდში ის ამერიკულ აუდიენციაზე აკეთებს აქცენტს. ამ დროს უშვებს ალბომი „ტრანსპორტის“ (Tranceport) ამერიკულ ვარიანტს. საკმაოდ თბილი მიღების შემდეგ ის უშვებს მის დღემდე საუკეთესო ალბომს „პერფექტო წარმოგიდგენთ სხვა სამყაროს“ (Perfecto Presents Another World), რომელშიც სხვადასხვა ავტორის მუსიკა საუკეთესოდაა შერჩეული და შეხამებული. ზოგიერთ წყაროზე დაყრდნობით ეს დისკი გახდა ყველაზე გაყიდვადი საცეკვაო ალბომი ისტორიაში. მისი პოპულარობა ნელ-ნელა მყარდება ცნობილი კინოფილმებისთვის საუნდტრეკების გამოშვების შემდეგ - Swordfish, The Matrix Reloaded, The Matrix Revolutions და Die Another Day, ამ ბოლოსათვის მან ჯეიმზ ბონდის თემის რემიქსი გააკეთა. 2002 წელს ოკენფოლდი სოლო ალბომს Bunkka უშვებს, რომელშიც მრავალი ცნობილი მუსიკოსი და მომღერალია წარმოდგენილი (ნელი ფურტადო, აის კიუბი, შიფტი შელშოკი და ა.შ.). მისი ბოლო დისკია 2004 წლის „კრიმფილდსი“ (ორმაგი). მთავარი სტატია: პოლ ოკენფოლდის დისკოგრაფია. 2002 Bunkka 2006 A Lively Mind 2014 Trance Mission Pop Killer (მომავალი) 2000 Bust A Groove 2000 Sampladelica: The Roots of Paul Oakenfold 2006 The Ultimate DJ Sample Box (ნორმან კუკთან) 1994 Goa Mix 1994 Journeys By DJ 5: Journey Through The Spectrum 1995 A Voyage into Trance 1996 Perfecto Fluoro 1997 Fantazia Presents the House Collection 6 1997 Cream Anthems 97 1997 Global Underground 004 1998 Tranceport 1998 Global Underground 007 1999 Resident: Two Years of Oakenfold at Cream 2000 Perfecto Presents: Another World 2000 Essential Selection Vol. 1 (with Fatboy Slim) 2001 Perfecto Presents: Travelling 2001 Swordfish (საუნდტრეკი) 2001 Perfecto Presents Ibiza 2003 Perfecto Presents: Great Wall 2004 Creamfields 2005 Perfecto Presents: The Club 2007 Greatest Hits & Remixes, Vol. 1 2008 Anthems UK Edition 2009 Perfecto Vegas 2010 The Goa Mix 2011 2011 Nevermind The Bollocks, Here's Paul Oakenfold 2011 We Are Planet Perfecto Volume 1 2004: A Voyage Into Trance 2008: 24:7 (დოკუმენტური ფილმი, კონცერტი) პოლ ოკენფოლდის ოფიციალური საიტი
მოზდოკის ივერიის ღვთისმშობელი

მოზდოკის ივერიის ღვთისმშობელი — სასწაულმოქმედად შერაცხილი ღვთისმშობელის ხატი, ათონის ივერიის ღვთისმშობლის ხატის ასლი. ეს ხატი ეკუთვნოდა სახელგანთქმულ ქართველ მეფე თამარს, რომელიც განსაკუთრებულად იმით გამოირჩეოდა, რომ კავკასიის მთიელთა შორის ქრისტიანობის გავრცელებას ცდილობდა. მრავალი ჩერქეზი წარმართის მოქცევისა და გაქრისტიანების შემდეგ თამარ მეფემ მათ ივერიის ღვთისმშობლის ხატი გაუგზავნა. თამარის დროიდან 1768 წლამდე ხატი იმყოფებოდა მთებში, სადაც მრავალი სასწაულით განდიდდა. ის უვნებლად გადაურჩა ორ ხანძარს, როდესაც მთლიანად დაიწვა ტაძარი, რომელშიც იგი იმყოფებოდა. 1768 წელს იმპერატრიცა ეკატერინე II განკარგულებით მთიანი ოსეთის მკვიდრი ჩრდილოელები მთებიდან თერგის გასწვრივ ჩამოსახლდნენ და თან ივერიის ღვთისმშობლის სასწაულმოქმედი ხატი ჩამოიტანეს. მოზდოკის ეპისკოპოსი ლიტანიით გამოვიდა ღვთისმშობლის ხატთან შესახვედრად და მის წინაშე პარაკლისი აღასრულა, სურდა, ხატი თან წაეღო და ტაძარში მოეთავსებინა, მაგრამ იმ ურემში შებმული ხარები, რომელზედაც ხატი იყო დაბრძანებული, ადგილიდან არ იძვროდნენ. ხალხი ბრბოებად მიდიოდა, რათა თაყვანი ეცა ხატისთვის. ღვთის ამგვარი მოწყალებით გახარებული მოსახლეობა ისწრაფოდა, რომ სამლოცველო აეგო და ივერიის ღვთისმშობლის ხატი მასში დაებრძანებინა. გარკვეული დროის შემდეგ, 1798 წელს მოზდოკში, გამოჩინების ადგილას აიგო ეკლესია, სადაც ხატი იქნა დაბრძანებული. ზეციურ დედოფალს ავადმყოფობის და უბედურების დროს მიმართავს ყველა: მართლმადიდებლები, სომხები, კათოლიკები, ჩერქეზები და ოსები. უდიდესი სასწაულების გამო განადიდებენ მას, სანთლებს ანთებენ და სავედრებელ ლოცვას აღავლენენ. ხალხში არსებული გადმოცემის მიხედვით, 1840 წელს, როცა შამილი მოზდოკთან იყო მისული, მას და მის ჯარს თეთრად მოსილი ქალი გამოეცხადა და ქალაქზე თავდასხმა აუკრძალა. ღვთისმშობლის სასწაულმოქმედი ხატები ივერიის ყოვლადწმიდა ღვთისმშობლის ხატის ასლები და მისი სახელობის ტაძრები საქართველოში „ღვთისმშობლის მიწიერი ცხოვრება და მისი სასწაულმოქმედი ხატების ისტორია“. გვ. 117-118. თბილისი 2001 წ.
ედირნეს პროვინცია

ედირნეს პროვინცია (თურქ. Edirne ili) – პროვინცია (ილი) თურქეთში, ისტორიულ–გეოგრაფიულ პროვინცია აღმოსავლეთ თრაკიაში. მარმარილოს ზღვის რეგიონში. ადმინისტრაციული ცენტრი – ქალაქი ედირნე. აღმოსავლეთით ესაზღვრება ქირკლარელის თექირდაღის და ჩანაქკალეს პროვინციები, ჩრდილოეთით – ბულგარეთი, დასავლეთით მდინარე მარიცა და საბერძნეთი, სამხრეთით – ეგეოსის ზღვა. მოსახლეობა 382 222 ადამიანი (2007), უდიდესი ქალაქია ედირნე. თურქეთის რეგიონები თურქეთის პროვინციები თურქეთის რაიონები Province of EDIRNE ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
კენიის კრიზისი (2007–2008)

კენიის პოლიტიკური კრიზისი დაიწყო 2007 წლის 27 დეკემბრის საპრეზიდენტო არჩევნების შემდეგ. ეს იყო ეთნიკურ ნიადაგზე წარმოქმნილი კრიზისი. ერთმანეთს დაუპირისპირდნენ კენიის მოქმედი პრეზიდენტი მვაი კიბაკი ნაციონალური ერთობის პარტიიდან (ეთნიკური ჯგუფი კიკუიუ) და რაილა ოდინგა ნარინჯისფერი დემოკრატიული მოძრაობიდან (ეთნიკური ჯგუფი ლუო). კრიზისის პირველ ორ კვირაში დაიღუპა დაახლოებით 700 ადამიანი, მ. კიბაკიმ მხარდაჭერისათვის მიმართა უგანდის ხელისუფლებას. 29 იანვარს სამმა სამხედრო თვითმფრინავმა დაბომბა კიკუის ტომის ხალხი ქალაქ ნაივაშაში, რომლებიც ცდილობდნენ ხელი შეეშალათ ლუის ეროვნული უმცირესობის ევაკუაციისათვის. სხვადასხვა მონაცემებით სულ დაიღუპა 1000–2500 ადამიანი. 2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა. ვიკისაწყობში არის გვერდი თემაზე: კენიის კრიზისი (2007–2008) Notes from Nairobi დაარქივებული 2008-05-13 საიტზე Wayback Machine. Blog about Kenyan politics for The Walrus magazine Kenya: Review of Elections Needed to End Violence (HRW) The Vigilante Journalist - photographs and commentary on the violence Red Cross დაარქივებული 2008-11-20 საიტზე Wayback Machine. - Kenya Red Cross vital to relief effort Kenya Crisis Appeal დაარქივებული 2012-12-02 საიტზე Wayback Machine. Aid Worker Diary from the heart of the crisis Cheptiret დაარქივებული 2010-03-10 საიტზე Wayback Machine. - Between Burnt Forest and Eldoret, the center of crisis Center For Strategic & International Studies - Prof. Anyang' Nyongo Discusses The Aftermath of Kenya's Botched Elections Crisis briefing on Kenya post-election violence[მკვდარი ბმული] from Reuters AlertNet Landau/ Misago: Who to Blame and What's to Gain? Reflections of Space, State, and Violence in Kenya and South Africa, Report and Analysis, Africa Spectrum, Vol.44 N°1 (2009)
Take That & Party

Take That & Party — ჯგუფ Take That-ის პირველი სტუდიური ალბომი, რომელიც გამოვიდა ბრიტანეთში 1992 წელს. იგი მოხვდა ბრიტანული ჩარტის #2 ადგილზე, სადაც კიდევ 19 კვირა იმყოფებოდა. ბრიტანეთში მას ორმაგი პლატინის სტატუსი მიენიჭა. შენიშვნები ^[a]  რემიქსის ავტორი ^[b]  ვოკალის დამატებითი პროდიუსერი "Could It Be Magic" დაიწერა ფრედერიკ შოპენის „დო მინორის პრელუდიის“ შთაგონებით. იგი არ არის შეტანილი გრამფირფიტის გამოცემაში. გერი ბარლოუ – ვოკალი, სიმღერების ავტორი რობი უილიამსი – ვოკალი ჯეისონ ორენჯი – ვოკალი მარკ ოუენი – ვოკალი ჰოვარდ დონალდი – ვოკალი დანკან ბრიჯმენი - პროდიუსერი ტობინ სელერსი - ინჟინერი ნაიჯელ სტოკი – არანჟირება პიტ ჰემონდი - დიჯეი იენ ლევაინი – თანაპროდიუსერი ბილი გრიფინი – თანაპროდიუსერი ↑ Fawthrop, Peter. "Take That & Party > Review" AllMusic-ზე. ციტირების თარიღი: 25 სექტემბერი 2011. ↑ Take That & Party (booklet). Take That. RCA Records. 1992. 74321 10923 2.CS1-ის მხარდაჭერა: others (link) ↑ Hits of the World - Belgium. Billboard. Nielsen Business Media, Inc. (23 იანვარი 1993). ციტირების თარიღი: 21 ივლისი 2012. ↑ „Dutchcharts.nl – Take That – Take That & Party“ (ჰოლანდიურად). Hung Medien. ↑ https://books.google.com/books?id=jw8EAAAAMBAJ&lr=&rview=1%7Ctitle=Hits of the World - Eurochart|work=Billboard|publisher=Nielsen Business Media, Inc.|date=23 იანვარი 1993 ↑ source: Pennanen, Timo: Sisältää hitin - levyt ja esittäjät Suomen musiikkilistoilla vuodesta 1972. Helsinki: Kustannusosakeyhtiö Otava, 2006. ISBN 9789511210535. page: 280 ↑ "Longplay-Chartverfolgung at Musicline" (გერმანულად). Musicline.de. Media Control. ↑ Take That & Party in Various Charts. Hung Medien. ↑ http://www.oricon.co.jp/prof/artist/106788/ranking/cd_album/ Oricon Archive. Take That & Party. 24 მარტი 1993 ↑ "Take That – Take That & Party". Swedishcharts.com. Hung Medien. ↑ "1993-01-10 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ Billboard. ციტირების თარიღი: 2011-04-14.  ↑ ოქროს/პლატინის მონაცემთა ბაზა (Take That; 'Take That & Party') გერმანულად. ფედერალური მუსიკალური ინდუსტრიის ასოციაცია. ↑ Eames, ტომ. (30 იანვარი 2016) Take That: All 8 albums ranked from worst to best. Digital Spy. Hearst Magazines UK. ციტირების თარიღი: 30 იანვარი 2016. ↑ British album certifications – Take That – Take That & Party. ბრიტანეთის ფონოგრამების მწარმოებლების ასოციაცია. შეიყვანეთ Take That & Party ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს.. ფონოგრამების ინდუსტრიის საერთაშორისო ფედერაცია.
ბათმანი (ქალაქი)

ბათმანი (თურქ. Batman) — ბათმანის პროვინციის დედაქალაქი თურქეთში. ქალაქი გაშენებულია მდინარე ბათმანზე, უმეტესად ქურთი მოსახლეობის განსახლების ადგილზე თურქეთის სამხრეთ-აღმოსავლეთ ნაწილში. Balaban, Meltem Şenol. (2009)Risk society and planning: the case of flood disaster management in turkish cities. PhD Thesis. Graduate School of Natural and Applied sciences, Middle East Technical University გვ. 147 ff. ვიკისაწყობში არის გვერდი თემაზე: Batman GAP Project page re Batman დაარქივებული 2012-12-02 საიტზე Wayback Machine. Batman Province Guide Batman University Website
კოლაუ ნადირაძე

ნიკოლოზ (კოლაუ) გალაქტიონის ძე ნადირაძე (დ. 8 მარტი, 1895, ქუთაისი — გ. 28 ოქტომბერი, 1990, იქვე) — ქართველი პოეტი, „ცისფერყანწელთა ორდენის“ წევრი. სწავლობდა ქუთაისის კლასიკურ გიმნაზიაში. მოისმინა მოსკოვის უნივერსიტეტის იურიდიული ფაკულტეტის სრული კურსი. პირველი ლექსი „ავზნიანი ქალაქი“ დაბეჭდა 1916 წელს ჟურნალ „ცისფერ ყანწებში“. იყო ქართველ სიმბოლისტთა ჯგუფის აქტიური წევრი. პირველი წიგნი „ბალდახინი“ გამოსცა 1919 წელს. საგანგებოდ აღნიშვნის ღირსია ლექსი „წიწამურიდან საგურამომდე“, რომელშიც მთელი ძალით გამოვლინდა კოლაუ ნადირაძის პოეტური ენერგია. 1985 წელს საუკუნეს მიღწეული პოეტი გაკრიტიკებული იქნა პოეტურ კრებულში ლექსის „25 თებერვალი 1921 წელს“ დაბეჭდვის გამო, რომელსაც მკაცრი „პარტიული“ შეფასება მისცეს და მონათლეს „დიდი ოქტომბრის რევოლუციის შეურაცხყოფად“. ავტორია პოემებისა („თვრამეტი წელი“, „ფრონტებზე“, „როალდ ამუნდსენ“), მოთხრობებისა და ნარკვევებისა, წერილებისა ქართველ, რუს, სომეხ მწერლებზე, მხატვრებზე, თეატრალურ მოღვაწეებზე. ნათარგმნი აქვს ალექსანდრე პუშკინის, ივანე ბუნინის, კონსტანტინე ბალმონტის, ალექსანდრე ბლოკის, შარლ ბოდლერის, პოლ ვერლენის, ავეტიქ ისააკიანის ნაწარმოებები. დაკრძალულია დიდუბის მწერალთა და საზოგადო მოღვაწეთა პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 285, თბ., 1994 „ქართული მწერლობა“, ნაწილი მეორე – თბილისი, 2008 წელი. კოლაუ ნადირაძე — საქართველოს ბიოგრაფიული ლექსიკონი კოლაუ ნადირაძე ↑ Надирадзе Колау Галактионович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
რომის პაპების სია (გრაფიკი)

ამ სტატიაში მოცემულია რომის პაპების გრაფიკული სია. მიუხედავად იმისა, რომ ტერმინი „პაპი“ (ლათ. papa, „მამა“) გამოიყენება რამდენიმე სახის ეკლესიაში მათი სულიერი ლიდერის აღსანიშნად, ძირითადად იგი გამოიყენება რომის კათოლიკური ეკლესიის წინამძღოლთან მიემართებაში. ეს სახელწოდება დამკვიდრდა პაპი სირიციუსის მმართველობის დროს და სულ მათი რაოდენობა 265 ან 266 პაპს ითვლის. პაპი ასევე იწოდება, როგორც რომის ეპისკოპოსი, იესო ქრისტეს წარმომადგენელი (ვიკარიუსი), პეტრე მოციქულის მემკვიდრე, მოციქულთა თავადი, საყოველთაო ეკლესიის უმაღლესი პონტიფიკი, კათოლიკური სამყაროს ქურუმთქურუმი, „კლდეზე დაფუძნებული“ პეტრეს ტაძრის გამგებელი, მსოფლიო ეკლესიის უზენაესი მღვდელი, აღმოსავლეთის პატრიარქი, იტალიის მთავარეპისკოპოსი, რომის პროვინციის არქიეპისკოპოსი და მიტროპოლიტი და ღვთის მსახურთა მსახური. 1929 წლიდან კი პაპი ასევე ატარებს ვატიკანის სახელმწიფოს მბრძანებლის ტიტულს. მთავარი სტატია: რომის პაპების სია და ანტი-პაპების სია. ლეგენდა _____ პაპები _____ ანტიპაპები ანტი-პაპების სია რომის პაპი რომის პაპების სია John N.D. Kelly, The Oxford Dictionary of Popes, Oxford University Press, 1986. AA.VV., Enciclopedia dei Papi, Istituto dell'Enciclopedia italiana, 2000. Pontificia Amministrazione della Patriarcale Basilica di San Paolo, I Papi. Venti secoli di storia, Libreria Editrice Vaticana, 2002. PopeChart.com დაარქივებული 2008-08-08 საიტზე Wayback Machine. კათოლიკური ენციკლოპედია